
PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE (OBJEKTE),  QË PREKEN NGA NDËRTIMI I SEGMENTIT RRUGOR MILOT-RRËSHEN
 
Në mbështetje të nenit 100 të Kushtetutës, të neneve 5, pika 1, 20 e 21 të  ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, dhe të nenit 8 të ligjit nr.9636, datë 26.11.2007 “Për Buxhetin e Shtetit të vitit 2008”, të ndryshuar, me propozimin e Ministrit të Punëve Publike, Transportit dhe Telekomunikacionit, Këshilli i Ministrave              
                    
VENDOSI:
 
1. Shpronësimin, për interes publik, të pronarëve të pasurive të paluajtshme, pronë private (objekte), që preken nga ndërtimi i segmentit rrugor Milot-Rrëshen.
 2. Shpronësimi të bëhet në favor të Drejtorisë së Përgjithshme të Rrugëve.
 3. Pronarët e pasurive të paluajtshme (objekte), që shpronësohen, të kompensohen në vlerë të plotë, sipas masës përkatëse, që paraqitet në tabelën, që i bashkëlidhet këtij vendimi, për objektet, me vlerë të përgjithshme  shpronësimi 4 857 712 (katër milionë e tetëqind e pesëdhjetë e shtatë mijë e shtatëqind e dymbëdhjetë) lekë.
 4. Ky fond të përballohet nga llogaria e veçantë e Ministrisë së Financave, në Bankën e Shqipërisë, “Fondi i shpronësimeve”.
 5.  Shpenzimet procedurale, në vlerën 144 000 (njëqind e dyzet e katër mijë) lekë, të përballohen nga Drejtoria e Përgjithshme e Rrugëve.
 6. Shpronësimi të fillojë më 20.3.2009 dhe të përfundojë më 20.6.2009.
 7. Drejtoria e Përgjithshme e Rrugëve të kryejë likuidimin e pronarëve brenda afateve të përcaktuara në pikën 6 të këtij vendimi.
 8.  Ngarkohen Ministria e Punëve Publike, Transportit dhe Telekomunikacionit, Ministria e Financave dhe Drejtoria e Përgjithshme e Rrugëve për zbatimin e këtij vendimi.
 Ky vendim hyn në fuqi menjëherë dhe botohet në Fletoren Zyrtare.
 
Kryeministri 
Sali Berisha


LISTA E OBJEKTEVE NË PRONËSI PRIVATE QË PREKEN NGA NDËRTIMI I SEGMENTIT MILOT-RRËSHEN

	Nr.
	Lloji i objektit
	Emri i pronarit
	Segmenti
	Vlera lekë

	1.
	Shtëpi banimi
	Fran Mark Karagjozi
	Milot-Rrëshen
	3499765

	2.
	Mur guri
	Lek Bitraj
	Milot-Rrëshen
	43063

	3.
	Mur rrethues
	Zef Llesh Fusha
	Milot-Rrëshen
	514319

	4.
	Kalçeto 
	Arben Bitri
	Milot-Rrëshen
	800565

	
	
	Totali 
	
	4857712



